**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SOCIĀLO UN VESELĪBAS JAUTĀJUMU**

**KOMITEJAS SĒDES PROTOKOLS**

Nr.5

2025. gada 13. maijā

Sēde sasaukta plkst. 13:00

Sēdi atklāj plkst. 13:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Regīna Tamane.

**Sēdi protokolē:** Dace Tauriņa.

**Sēdē piedalās deputāti:** Andris Garklāvs, Aigars Legzdiņš, Arvīds Ozols, Rūdolfs Pelēkais, Ziedonis Rubezis, Regīna Tamane.

**Sēdē piedalās:** Aiva Miškovska, Anna Siliņa-Garklāva, Ilga Tiesnese, Ilze Rubene, Inga Zālīte, Inita Hartmane, Iveta Beļauniece, Izita Kļaviņa, Jana Beķere, Juris Graudiņš, Kristiāna Pamše, Kristīne Pažemecka, Lāsma Liepiņa, Raimonds Straume, Raivis Galītis, Sandra Smiltniece, Sintija Zute, Sporta skola.

**Darba kārtība:**

1. Par darba kārtību.
2. Par Limbažu novada pašvaldības domes saistošo noteikumu “Grozījumi Limbažu novada pašvaldības domes 2023. gada 26. oktobra saistošajos noteikumos Nr.25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas, audžuģimenēm un aizbildņiem” apstiprināšanu.
3. Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025.gada aprīļa sēdēs pieņemtajiem lēmumiem.
4. Informācijas.

**1.**

**Par darba kārtību**

Ziņo Regīna Tamane

Iepazinusies ar Sociālo un veselības jautājumu komitejas priekšsēdētājas R. Tamanes priekšlikumu apstiprināt sēdes darba kārtību, **atklāti balsojot: PAR** – 6 deputāti (Andris Garklāvs, Aigars Legzdiņš, Arvīds Ozols, Rūdolfs Pelēkais, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada pašvaldības domes saistošo noteikumu “Grozījumi Limbažu novada pašvaldības domes 2023. gada 26. oktobra saistošajos noteikumos Nr.25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas, audžuģimenēm un aizbildņiem” apstiprināšanu.
3. Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025.gada aprīļa sēdēs pieņemtajiem lēmumiem.
4. Informācijas.

**2.**

**Par Limbažu novada pašvaldības domes saistošo noteikumu “Grozījumi** **Limbažu novada pašvaldības domes 2023. gada 26. oktobra saistošajos noteikumos Nr.25 “****Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas, audžuģimenēm un aizbildņiem” apstiprināšanu**

Ziņo Ilze Rubene

2025. gada 1. janvārī stājās spēkā grozījums likumā “Par sociālo drošību”, kurā palielināts minimālo ienākumu slieksnis no 20% uz 22% no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī. Savukārt Ministru kabineta 2005. gada 15. novembra noteikumu Nr.857 “Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpus ģimenes aprūpē, kā arī pēc ārpus ģimenes aprūpes beigšanās” (turpmāk - MK noteikumi) 24.14 punkts nosaka, “ja pilngadību sasniegušais bērns apgūst augstākās izglītības programmu, pašvaldība, kuras bāriņtiesa pieņēmusi lēmumu par bērna ārpus ģimenes aprūpi, viņam izmaksā pabalstu ikmēneša izdevumiem, kas nav mazāks par likuma "Par sociālo drošību" 2.2 panta otrajā daļā noteikto minimālo ienākumu sliekšņa apmēru (noapaļots līdz pilniem euro)”. Precizēts saistošo noteikumu izdošanas tiesiskais pamatojums, ņemot vērā, ka saskaņā ar grozījumiem MK noteikumos svītrota VI nodaļa, tajā skaitā 27., 30., 31. un 31.1 punkti un tie izteikti jaunos punktos - MK noteikumu 24.9, 24.11 24.13, 24.14 punktos.

Ņemot vērā iepriekšminēto, nepieciešams veikt grozījumus Limbažu novada pašvaldības domes 2023. gada 26. oktobra saistošajos noteikumos Nr.25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas, audžuģimenēm un aizbildņiem”, sinhronizējot pabalsta apmēru ikmēneša izdevumiem, ja persona turpina mācības no 20% uz 22% no Centrālās statistikas pārvaldes tīmekļvietnē publicētās minimālo ienākumu mediānas, atbilstoši Ministru kabineta regulējumam, kā arī precizējot saistošo noteikumu izdošanas tiesisko pamatojumu.

2025. gada 30. janvārī pieņemti Limbažu novada pašvaldības domes saistošie noteikumi Nr. 2 „Par Limbažu novada pašvaldības 2025. gada budžetu”, kuros paredzēts sociālais atbalsts Limbažu novada iedzīvotājiem, cita starpā, paredzot atbalstu aizbildnībā esošiem bērniem un audžuģimenēm. Augstāk minētajiem grozījumiem nav nepieciešami papildus finanšu resursi Limbažu novada pašvaldības budžetā.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Ņemot vērā iepriekš minētā panta daļu, saistošo noteikumu projekts tika nodots sabiedrības viedokļa noskaidrošanai no 2025. gada 10. aprīļa līdz 2025. gada 30. aprīlim. Noteiktajā termiņā netika saņemts neviens viedoklis.

Pamatojoties uz Sociālo pakalpojumu un sociālās palīdzības likuma 3. panta otro daļu, Pašvaldību likuma 3. panta otrās daļas 1. punktu, 4. panta pirmās daļas 9. punktu, 44. panta otro daļu, 46. panta trešo daļu, 47. panta otro daļu, **atklāti balsojot: PAR** – 6 deputāti (Andris Garklāvs, Aigars Legzdiņš, Arvīds Ozols, Rūdolfs Pelēkais, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības domes saistošos noteikumus Nr.\_ “Grozījumi Limbažu novada pašvaldības domes 2023. gada 26. oktobra saistošajos noteikumos Nr.25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas, audžuģimenēm un aizbildņiem” (pielikumā).
2. Uzdot Dokumentu pārvaldības un klientu apkalpošanas nodaļai triju darba dienu laikā pēc saistošo noteikumu parakstīšanas saistošos noteikumus un paskaidrojuma rakstu rakstveidā nosūtīt atzinuma sniegšanai Viedās administrācijas un reģionālās attīstības ministrijai.
3. Pēc pozitīva Viedās administrācijas un reģionālās attīstības ministrijas atzinuma saņemšanas uzdot Sabiedrisko attiecību nodaļai triju darba dienu laikā pēc atzinuma saņemšanas nosūtīt saistošos noteikumus un to paskaidrojuma rakstu izsludināšanai oficiālajā izdevumā "Latvijas Vēstnesis", publicēt pašvaldības tīmekļvietnē www.limbazunovads.lv un nodrošināt saistošo noteikumu pieejamību Limbažu novada pašvaldības ēkā un apvienību pārvalžu ēkās.
4. Saistošie noteikumi stājas spēkā pēc to publicēšanas oficiālajā izdevumā “Latvijas Vēstnesis”.
5. Atbildīgo par lēmuma izpildi noteikt Limbažu novada Sociālā dienesta vadītāju.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

**3.**

**Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025. gada aprīļa sēdēs pieņemtajiem lēmumiem**

Informē Inga Zālīte

Saskaņā ar Limbažu novada pašvaldības 25.11.2021. saistošo noteikumu Nr.31 „Par Limbažu novada pašvaldības palīdzību dzīvojamo telpu jautājumu risināšanā” 8. punktu, Deklarētās dzīvesvietas anulēšanas un dzīvokļu jautājumu risināšanas komisijas priekšsēdētāja I. Zālīte informē par Deklarētās dzīvesvietas anulēšanas un dzīvokļu jautājumu risināšanas komisijas 2025. gada aprīļa sēdēs pieņemtajiem lēmumiem par pašvaldības dzīvokļu izīrēšanu un īres līgumu termiņa pagarināšanu.

Iepazinušies ar informāciju, deputāti pieņem informāciju zināšanai.

**4.**

**Informācijas**

Deputāts A. Garklāvs, saistībā ar ēku Dārza ielā, Limbažos, lūdz informēt par noslēgtajiem līgumiem ar iedzīvotājiem par stadiona viesnīcas telpu izmantošanu līdz jūnija mēnesim. Deputāts R. Pelēkais informē, ka ir notikusi Būvvaldes un SIA “Namsaimnieks” sapulce ar iedzīvotājiem, kurā informēti par esošo situāciju, par noslēgtajiem līgumiem noskaidros un sniegs atbildi. Deputāts A. Garklāvs aicina iekļaut šo informatīvo jautājumu 14. maija ārkārtas domes sēdē, lai visi deputāti būtu informēti.

Atbildot uz sēdes vadītājas R. Tamanes jautājumu, vai iedzīvotāji pēc ugunsgrēka Viļķenes pagastā ir vērsušies pašvaldībā pēc finansiālās palīdzības atbalsta, Limbažu novada Sociālā dienesta vadītāja I. Rubene informē, ka četras ģimenes no piecām ir vērsušās pašvaldībā, palīdzība krīzes situācijā tiek sniegta. Deputāts A. Garklāvs sniedz informāciju, ka jau iepriekš iedzīvotāji bijuši nobažījušies, ugunsgrēks nebija nejaušs, tur bija konkrētu personu rīcība.

Sēdi slēdz plkst. 13:18

Sēdes vadītāja R. Tamane

Sēdes protokoliste D. Tauriņa